གངས་སྟོད།
གཞས་གངས་སྟོད་ཀྱི་མཐོན་པོ་བྱ་བ་ལ་ཞུ། །
གངས་སེང་གེ་དཀར་མོ་མཇལ་བ་ལ་ཞུ། །
ཞུ་བ་ལྷ་མོ། ཞུ་བ་ལྷ་མོ། །
ས་འདུལ་བྱེད་ལ་ཕེབས། སོ་ཡ་ལོ། །
གཞས་དགའ་བ་ལ་གཅིག སྐྱིད་པ་ལ་གཉིས། །
དགའ་ཡང་སྐྱིད་པའི་གཡས་སྐོར་ལན་གསུམ་བརྒྱབ། །
གཞས་རྫ་སྟོད་ཀྱི་མཐོན་པོ་བྱ་བ་ལ་ཞུ། །
འབྲོང་ཆུང་གི་རྭ་ཅོ་མཇལ་བ་ལ་ཞུ། །
ཞུ་བ་ལྷ་མོ། ཞུ་བ་ལྷ་མོ། །
ས་འདུལ་བྱེད་ལ་ཕེབས། སོ་ཡ་ལོ། །
གཞས་དགའ་བ་ལ་གཅིག སྐྱིད་པ་ལ་གཉིས། །
དགའ་ཡང་སྐྱིད་པའི་གཡས་སྐོར་ལན་གསུམ་བརྒྱབ། །
གཞས་བྲག་སྟོད་མཐོན་པོ་བྱ་བ་ལ་ཞུ། །
བྱ་རྒྱལ་རྒོད་པོ་མཇལ་བ་ལ་ཞུ། །
ཞུ་བ་ལྷ་མོ། ཞུ་བ་ལྷ་མོ། །
ས་འདུལ་བྱེད་ལ་ཕེབས། སོ་ཡ་ལོ། །
གཞས་དགའ་བ་ལ་གཅིག སྐྱིད་པ་ལ་གཉིས། །
109

-
དགའ་ཡང་སྐྱིད་པའི་གཡས་སྐོར་ལན་གསུམ་བརྒྱབ། །
གཞས་སྤང་སྟོད་ཀྱི་མཐོན་པོ་བྱ་བ་ལ་ཞུ། །
ཤ་བ་ཡི་རྭ་ཅོ་མཇལ་བ་ལ་ཞུ། །
ཞུ་བ་ལྷ་མོ། ཞུ་བ་ལྷ་མོ། །
ས་འདུལ་བྱེད་ལ་ཕེབས། སོ་ཡ་ལོ། །
གཞས་དགའ་བ་ལ་གཅིག སྐྱིད་པ་ལ་གཉིས། །
དགའ་ཡང་སྐྱིད་པའི་གཡས་སྐོར་ལན་གསུམ་བརྒྱབ་། །